 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**27 MAI 2016**

Ca urmare a solicitării de emitere a acordului de mediu adresată de COMUNA BRANIȘTEA,cu sediul în judeţul Bistrița-Năsăud, comuna Braniștea, localitatea Braniștea, str. Principală, nr. 101, înregistrată la Agenţia pentru Protecţia Mediului Bistriţa-Năsăud cu nr. 3.943/05.04.2016, ultima completare cu nr. 5.544/18.05.2016, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *25.05.2016*, că proiectul *"P.N.D.R.÷Modernizarea infrastructurii rutiere agricole în comuna Braniștea, judeţul Bistriţa-Năsăud"*, amplasat în intravilanul localităţior Braniștea, Măluț şi Cireșoaia, comuna Braniștea*,* jud. Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

**-** *punctul 10, lit.e), construirea drumurilor, altele decât cele prevăzute în anexa 1;*

**-** *punctul 13, lit. a): "orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

*b)* *proiectul prevede modernizarea a 4 drumuri de exploatație agricolă, cu lungimea totală de 9,112 km, amplasate în extravilanul localităților Braniștea, Măluț și Cireșoaia, astfel:*

**-** *drum de exploatație agricolă Spre Grajduri, cu lungimea de 945 m;*

**-** *drum de exploatație agricolă Balastieră, cu lungimea de 1.032 m;*

**-** *drum de exploatație agricolă Paloba, cu lungimea de 3.635 m;*

**-** *drum de exploatație agricolă Ketpatak, cu lungimea de 3.500 m,*

*cu lățimea platformei variabilă, structură rutieră improprie pentru circulație(actual din pământ sau pietruite) și lipsa totală sau parțială a dispozitivelor pentru scurgerea apelor pluviale (șanțuri, podețe);*

*Elementele luate în calcul pentru reabilitare:*

***-*** *traseul în plan: traseul proiectat se suprapune integral peste traseul existent al fiecărui drum (pentru evitarea exproprierilor, deoarece pe ambele părți ale drumurilor sunt proprietăți private) și realizarea stațiilor de încrucișare aproximativ din 250 în 250 m, cu același sistem rutier ca și drumurile de exploatație agricolă;*

***-*** *profilul longitudinal: s-a urmărit corectarea profilului existent al terenului, cu respectarea cotelor obligatorii și preluarea denivelărilor longitudinale, ținând seama de cotele acceselor laterale și volumul cel mai mic de lucrări de terasamente;*

***-*** *profilul transversal tip: s-au adoptat profile transversal tip pentru fiecare drum de exploatație agricolă modernizat, cu realizarea unei declivități transversal de 2,5% (spre șanț sau spre vale), cu următoarele elemente geometrice:*

***-*** *platformă drum: lățime între 4,00 și 5,00 m;*

***-*** *parte carosabilă: o singură bandă de circulație, lățime între 3,00 și 4,00 m;*

***-*** *acostamente consolidate: 2x0,50 m pentru fiecare drum;*

***-*** *șanțuri din beton/pământ, proiectate după condițiile existente pe fiecare traseu;*

***-*** *lucrări la sistemul rutier:*

*a) pe drumurile agricole din pământ (Ketpatak și Paloba):*

***-*** *20 cm strat de formă din refuz de ciur;*

***-*** *20 cm strat de fundație din balast;*

***-*** *15 cm strat de bază din piatră spartă împănată;*

***-*** *6 cm strat de uzură-covor asfaltic din BA16;*

*b) pe drumul de exploatație agricolă Balastieră, cu 35 cm împietruire existentă:*

***-*** *45 cm strat de fundație din balast (împietruire existentă + completare cu balast);*

***-*** *15 cm strat de bază din piatră spartă împănată;*

***-*** *5 cm strat de legătură din BAD 25;*

***-*** *4 cm strat de uzură-covor asfaltic din BA16;*

*b) pe drumul de exploatație agricolă Spre Grajduri, cu 15 cm împietruire existentă:*

***-*** *15 cm împietruire existentă);*

***-*** *25 cm strat de fundație din balast;*

***-*** *15 cm strat de bază din piatră spartă împănată;*

***-*** *6 cm strat de uzură-covor asfaltic din BA16;*

***-*** *acostamente: realizate pe fiecare parte a drumurilor care se modernizează, avînd lățimea 2 x 0,50 m și consolidate cu patră spatră și balast.*

*Consolidarea acostamentelor este necesară pentru evitarea formării făgașelor și creșterea siguranței circulației;*

***-*** *lucrări de colectare și evacuare a apelor: sunt proiectate șanțuri din beton și din pământ, care conduc apele către văile și canalele existente, ulterior în emisar: râul Someșul Mare.*

*Podețele existente se vor decolmata, cele subdimensionate se înlocuiesc și se vor monta unele noi în zonele unde apa stagnează pe ampriza drumurilor.*

*Se vor monta podețe tubulare tip Premo, cu Ø = 600 mm÷800 mm, cu lățimi cuprinse între 5,00÷5,70 m, cu cameră de cădere și coronamente din beton.*

***-*** *intersecții și drumuri laterale: toate intersecțiile și accesele la proprietăți vor fi racordate la cotele proiectate pentru drumurile de exploatație agricolă care se modernizează, drumurile laterale se vor balasta pe lungimea de 25 m (inclusiv șanțurile vor fi amenajate pe această lungime) și se vor monta podețe tubulare tip Premo cu Ø = 600 mm și L = 7,50 m pentru asigurarea scurgerii apelor;*

***-*** *stații de încrucișare: pe drumurile Ketpatak și Paloba, cu lățimea părții carosabile de 3,00 m se vor realiza stații de încrucișare la aproximativ 250 m (pe toată lungimea drumurilor), lățime de 2,70 m, cu același sistem rutier ca și drumurile pe care se execută;*

***-*** *durata de exploatare: din punct de vedere al capacității portante, durata de exploatare estimată este de 15 ani;*

*c) conform prevederilor legale, organizarea de șantier va fi analizată și fixată de constructor și beneficiar, cu asigurarea unui impact minim asupra factorilor de mediu. Organizarea de şantier constă în amenajarea unei platforme pietruite, împrejmuite, pentru montarea de containere metalice tip pentru birou şef punct de lucru, magazie şi grup social pentru personal;*

*d) proiectul nu are efect cumulativ cu alte proiecte existente în zonă;*

*e) amplasamentul proiectului este situat în afara zonelor sau ariilor în care standardele de calitate ale mediului, stabilite de legislaţie, au fost depăşite;*

*f) nu se asigură utilități hidroutilitare pentru realizarea proiectului propus;*

*g) dintre resursele naturale se utilizează piatră spartă, nisip, apă tehnologică în cantități limitate în faza de construcție;*

*h) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*i) nu se utilizează substanţe periculoase sau tehnologii care să inducă risc de accidente;*

*j) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*k) proiectul a parcurs etapa de evaluare inițială, din analiza listei de control pentru etapa de încadrare* *privind evaluarea impactului asupra mediului, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*l) anunțul public de solicitare a fost mediatizat prin: afişare la sediul Primăriei comunei Braniștea, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

- *proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice ÷ amplasament în afara ariilor naturale protejate.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*4. Se interzice depozitarea necontrolată a deşeurilor (direct pe sol, etc.), ca şi incinerarea lor.*

*5. Pământul rezultat din săpături va fi utilizat pentru lucrări de nivelare şi de refacere a terenului.*

*6. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*7. Se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport şi utilaje utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*8. Autovehiculele şi utilajele folosite vor respecta normele şi prevederile privind emisiile de noxe şi de zgomot. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*9. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*10. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*11. Se interzice spălarea autovehiculelor în albia cursurilor de apă.*

*12. Se vor lua măsurile necesare pentru prevenirea degajării şi împrăştierii prafului, în special pe timpul lucrărilor de aplicare strat de nisip (instalare barieră de protecţie, umectări ş.a.).*

*13. Amenajarea corespunzătoare a organizării de şantier în ceea ce priveşte utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile conform legislaţiei în vigoare.*

*14. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*15. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*16. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului în condițiile în care nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin. (3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea lucrărilor de punere în aplicare a proiectului este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU,

AVIZE, ACORDURI AUTORIZAȚII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Georgeta Cosma